wannaphong/clean_thaiwikipedia huggingface dataset:
# เขตมาร์ทซาน-เฮ็ลเลิร์สดอร์ฟ
มาร์ทซาน-เฮ็ลเลิร์สดอร์ฟ  เป็นเขตที่ 10 ของกรุงเบอร์ลิน จัดตั้งใน ค.ศ. 2001 จากการควบรวมเขตมาร์ทซานกับเขตเฮ็ลเลิร์สดอร์ฟ เขตนี้ตั้งอยู่ทางตะวันออกเฉียงเหนือสุดของกรุง

แขวง
เขตมาร์ทซาน-เฮ็ลเลิร์สดอร์ฟประกอบด้วยแขวง  จำนวน 5 แขวง ซึ่งในอดีตมีสถานะเป็นหมู่บ้านก่อนที่จะถูกรวมเข้าเป็นส่วนหนึ่งของกรุงเบอร์ลินใน ค.ศ. 1920 ได้แก่:
 บีสดอร์ฟ (Biesdorf)
 เฮ็ลเลิร์สดอร์ฟ (Hellersdorf)
 เคาลส์ดอร์ฟ (Kaulsdorf)
 มาลส์ดอร์ฟ (Mahlsdorf)
 มาร์ทซาน (Marzahn)

มาร์ทซาน
หมวดหมู่:เบอร์ลินตะวันออก
# เขตเทรพโท-เคอเพอนิค
เทรพโท-เคอเพอนิค  เป็นเขตที่ 9 ของกรุงเบอร์ลิน จัดตั้งใน ค.ศ. 2001 จากการควบรวมเขตเทรพโทเข้ากับเขตเคอเพอนิค ถือเป็นเขตที่มีพื้นที่มากที่สุดของเบอร์ลิน ตั้งอยู่ทางตะวันออกที่สุดของกรุง แม่น้ำสายหลักที่ไหลผ่านเขตนี้ได้แก่แม่น้ำชเปรและแม่น้ำลังเงอ เขตนี้เป็นที่ตั้งของอุทยานเทรพโทซึ่งภายในประดิษฐานอนุสรณ์สถานทหารโซเวียตซึ่งเสียชีวิตในยุทธการที่เบอร์ลิน

แขวง
เขตเทรพโท-เคอเพอนิคประกอบด้วยแขวง  จำนวน 15 แขวง ได้แก่:
 อัลท์-เทรพโท (Alt-Treptow)
 เพล็นเทอร์วัลท์ (Plänterwald)
 เบาม์ชูเลินเวค (Baumschulenweg)
 โยฮันนิสทาล (Johannisthal)
 นีเดอร์เชอเนอไวเดอ (Niederschöneweide)
 อัลท์กลีนิคเคอ (Altglienicke)
 อาดเลิร์สโฮฟ (Adlershof)
 โบนส์ดอร์ฟ (Bohnsdorf)
 โอเบอร์เชอเนอไวเดอ (Oberschöneweide)
 เคอเพอนิค (Köpenick)
 ฟรีดริชส์ฮาเกิน (Friedrichshagen)
 รานส์ดอร์ฟ (Rahnsdorf)
 กรือเนา (Grünau)
 มึกเกิลไฮม์ (Müggelheim)
 ชเมิควิทซ์ (Schmöckwitz)

เทรพ
# เขตลิชเทินแบร์ค
ลิชเทินแบร์ค  เป็นเขตที่ 11 ของกรุงเบอร์ลิน ได้รับรวมเขตโฮเอินเชินเฮาเซินเมื่อ ค.ศ. 2001

แขวง
เขตลิชเทินแบร์คประกอบด้วยแขวง  จำนวน 10 แขวง ได้แก่:
 ฟรีดริชส์เฟ็ลเดอ (Friedrichsfelde)
 คาลส์ฮอสท์ (Karlshorst)
 ลิชเทินแบร์ค (Lichtenberg)
 ฟัลเคินแบร์ค (Falkenberg)
 มัลโช (Malchow)
 วาร์เทินแบร์ค (Wartenberg)
 น็อย-โฮเอินเชินเฮาเซิน (Neu-Hohenschönhausen)
 อัลท์-โฮเอินเชินเฮาเซิน (Alt-Hohenschönhausen)
 เฟ็นพ์ฟูล (Fennpfuhl)
 รุมเมิลส์แบร์ค (Rummelsburg)

ลิชเทิน
หมวดหมู่:เบอร์ลินตะวันออก
# นิมโบสเตรตัส
นิมโบสเตรตัส  มีชื่อเรียกมาจากภาษาละติน nimbus แปลว่า ฝน และ stratus แปลว่า แผ่ขยาย นิมโบสเตรตัสเป็นเมฆสีเทา มีรูปร่างไม่แน่นอน มักก่อให้เกิดฝนหรือหิมะตกอย่างต่อเนื่องโดยไม่มีฟ้าแลบฟ้าผ่าNimbostratus  in the Oxford Dictionaries Online นิมโบสเตรตัสเป็นเมฆที่ก่อตัวในระดับกลางของชั้นโทรโพสเฟียร์ ก่อนจะแผ่ขยายสู่ชั้นบนและชั้นล่างของท้องฟ้า ฐานเมฆมักอยู่ที่ระดับความสูง 3,000 เมตร เมฆชนิดนี้พบได้ทั่วโลก แต่มักพบบ่อยบริเวณกึ่งเขตร้อนและเขตอบอุ่น นิมโบสเตรตัสมีอักษรย่อคือ Ns และสัญลักษณ์ 25px

นิมโบสเตรตัสเป็นเมฆที่เกิดจากมวลอากาศร้อนที่ยกตัวสูงขึ้นช้า ๆ จากแนวปะทะอากาศร้อนหรือแนวปะทะปิด และบางครั้งเกิดจากเมฆที่อยู่ระดับสูงกว่า เช่น เซอร์โรสเตรตัส และอัลโตสเตรตัส โดยทั่วไปแล้ว นิมโบสเตรตัสไม่ก่อให้เกิดพายุฟ้าคะนอง แต่ด้วยแนวปะทะอากาศร้อนที่กลายสภาพเป็นอากาศร้อนและแห้ง ทำให้เมฆคิวมูโลนิมบัสซึ่งเป็นเมฆฝนเช่นกัน ก่อตัวใกล้กับนิมโบสเตรตัสและเกิดฟ้าผ่าและฟ้าแลบได้

เนื่องจากนิมโบสเตรตัสเป็นเมฆที่หนาทึบและไม่มีรูปร่างแน่นอน จึงไม่มีการแบ่งแยกเป็นเมฆย่อย แต่เมฆชนิดนี้มีลักษณะอื่น ๆ ที่เกี่ยวข้อง ได้แก่ precipitation-based supplementary features (ก่อให้เกิดน้ำโปรยฐานเมฆ หรือหยาดน้ำฟ้าอื่น ๆ), นิมโบสเตรตัส แพนนัส (เมฆเสริมที่ก่อตัวใต้ฐานเมฆหลัก), เมฆหลักเจนิตัส (เกิดจากเมฆคิวมูลัสและคิวมูโลนิมบัส) และเมฆหลักมิวเตตัส (เกิดจากเมฆอัลโตคิวมูลัส สเตรโตคิวมูลัส และอัลโตสเตรตัส)
# จันจิรา จันทร์พิทักษ์ชัย
จันจิรา จันทร์พิทักษ์ชัย (เกิด 29 มีนาคม พ.ศ. 2534) ชื่อเล่น จันจิ เป็นนักร้องและนักแสดงชาวไทยเชื้อสายจีน-ฟิลิปปินส์ สังกัดบรอดคาซท์ ไทย เทเลวิชั่นเเละสถานีวิทยุโทรทัศน์ไทยทีวีสีช่อง 3

 ประวัติ 
จันจิรา จันทร์พิทักษ์ชัย มีชื่อเล่นว่า จันจิ เกิดเมื่อวันที่ 29 มีนาคม 2534 เป็นลูกคนกลางในบรรดาพี่น้อง 3 คนซึ่งเป็นผู้หญิงทั้งหมดโดยเธอมีพี่สาวพ่อแม่เดียวกัน 1 คนชื่อ จันทรา และมีน้องสาวต่างพ่ออีก 1 คนชื่อ เจนนี่ พ่อเป็นชาวไทยเชื้อสายจีน ส่วนแม่เป็นคนฟิลิปปินส์ จบการศึกษาระดับมัธยมศึกษาจากโรงเรียนวัฒนาวิทยาลัย ระดับปริญญาตรีจากคณะนิเทศศาสตร์ มหาวิทยาลัยกรุงเทพประวัติ จันจิ จันจิรา จันทร์พิทักษ์ชัย และระดับปริญญาโท (วิทยาศาสตรมหาบัณฑิต) สาขาวิทยาการชะลอวัยและฟื้นฟูสุขภาพ มหาวิทยาลัยธุรกิจบัณฑิตย์  จันจิ น้ำตาซึม พ่อไม่ทันร่วมยินดี คว้าปริญญาโท มาริโอ้ ให้กำลังใจ 

 เข้าสู่วงการ 
จันจิราเข้าสู่วงการจากการไปเข้าคอร์สเรียนเต้นของเปรมจิตต์ อำนรรฆมณี หรือ ครูอู๋ แล้วได้รับการชักชวนให้ไปลองออดิชันจนได้ร่วมเต้นเป็นแดนเซอร์ในเพลง ฉันทนาที่รัก ของธงไชย แมคอินไตย์ ในอัลบั้ม Bird เปิดฟลอร์ ลูกทุ่ง เมื่อปี 2549 โดยอยู่ในกลุ่มที่สวมหัวสีเหลืองล้วงสุดติ่ง! จันจิ กับชีวิตที่ต้องผ่านมือซุป'ตาร์ จากนั้นจึงมีผลงานเรื่อย ๆ ทั้งงานแดนเซอร์อาทิเพลง คืนนี้อยากได้กี่ครั้ง ของชิน ชินวุฒ และ ณ บัดนาว ของบี้ สุกฤษฎิ์ รวมถึงงานโฆษณาซึ่งชิ้นที่โดดเด่นของเธอคือโฆษณา Choco Pie ชุด Choc Choc Choco Pie ต่อมาเธอได้ร่วมเป็น 1 ในแดนเซอร์บนเวทีคอนเสิร์ตแบบเบิร์ดเบิร์ดโชว์ ครั้งที่ 10 ที่มีชื่อว่าวันของเรายังอยู่ เมื่อช่วงเดือนพฤศจิกายนถึงธันวาคม 2555 จากนั้นในช่วงปี 2556 เธอได้ร่วมออดิชันจนได้เป็น 1 ในสมาชิกวงเกิร์ลกรุ๊ปไกอา

ในปี 2558 เธอมีผลงานภาพยนตร์เรื่องแรกคือเรื่อง แคท อ่ะ แว้บ! #แบบว่ารักอ่ะ ในปีเดียวกันเธอยังได้แสดงนำในซิทคอมระเบิดเถิดเทิงสิงโตทอง โดยรับบทเป็น อาเหมยงานเข้า!! จันจิ หวง บีม เหตุเพราะมือที่สามเข้ามา ติดตามได้ในระเบิดเถิดเทิงสิงโตทอง ต่อมาในปี 2559 จันจิรามีผลงานภาพยนตร์และละครถึง 2 เรื่องคือละครเรื่อง หน้ากากนางเอก โดยรับบทเป็น เขมปัญฑา หรือ เขม นับเป็นละครเรื่องแรกของจันจิราครั้งแรกกับละคร “หน้ากากนางเอก” “จันจิ” ร้องไห้หนักมาก..ยากทุกซีน ตามด้วยภาพยนตร์เรื่องอาม่า โดยรับบทเป็น หยก ซึ่งภาพยนตร์เรื่องนี้เป็นภาพยนตร์เรื่องแรกในชีวิตของเธอแต่เป็นภาพยนตร์เรื่องที่ 2 ที่ได้ออกฉาย"จันจิ" ถูกใจบทหมวยขาลุย "อาม่า" หนังเรื่องแรก จากนั้นจึงมีผลงานออกมาเรื่อยมาจันจิ จันจิรา จันทร์พิทักษ์ชัย

 ผลงานการแสดง 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี  เรื่อง  บทบาท   2561 มีเพียงรัก ฟ้าฟ้า (รับเชิญ) 2563 ฟ้าฝากรัก ดาลัด“ฟ้าฝากรัก” ยิ้มรับโกยคำชม! ละครที่ไม่ใช่แค่สนุก แต่แฝงความรู้คู่ความบันเทิง 2564 แม่ครัวคนใหม่ เพื่อนของริกา (รับเชิญ) พฤษภา-ธันวา รักแท้แค่เกิดก่อน กีกี้ 2565 มักกะลีที่รัก นลิน สายลับลิปกลอส รัศมี2566 มาตาลดา เดือนแรม (เดือน) กรงดอกสร้อย ภัคสุภา เจ้าสาวบ้านไร่ ลดา 2567 ดุจอัปสร ลูกศร หนึ่งในร้อย สอางค์ Mate the series  อรินทร์ 2568 ยัยปลาไหลกับนายไฮโซ

 แฟนมีตติ้ง 
 ดวงใจเทวพรหม Sports Day รู้แพ้ รู้ชนะ รู้ใจคุณ

 ผลงานเพลง 
 GAIA 
 สังกัด Do A Dot
ปีเพลง 2556 "AUDITION(เลือกได้)" 2557 "Love Potion"  2558 "รักเธอแต่เธอไม่รู้" 2559 "LOVE ME PLEASE"
หมายเหตุ

 คอนเสิร์ต 
 GAIA Live in Siam Street Fest 2014
 GAIA @ Chang Chonburi Investation 2014 
 GAIA on Stage Songkran Festival 2016
 GAIA T-POP CONCERT FEST
# พระเจ้ามี่นพะล่อง
พระเจ้ามี่นพะล่อง (27 กุมภาพันธ์ ค.ศ. 1535 – 4 กรกฎาคม ค.ศ. 1593) เป็นกษัตริย์แห่งอาระกัน จาก ค.ศ. 1572 ถึง 1593 สืบทอดต่อจากพระเจ้ามี่นบีนแห่งมเยาะอู้ พระราชบิดาของพระองค์ พระองค์ขยายดินแดนของพระองค์ไปยังตริปุระ (ค.ศ. 1575) และเบงกอลตอนเหนือ (ค.ศ. 1585–1587) พระองค์ต้านทานการบุกครั้งใหญ่จากตองอู พม่า พระองค์ตัดขาดความวุ่นวายจากตองอูของพม่าอย่างสมบูรณ์ในปีถัดมา พระองค์ยกอาณาจักรให้แก่ยาซาที่ 2 พระราชโอรสซึ่งสืบราชบัลลังก์ต่อจากพระองค์ใน ค.ศ. 1593

 ในวัฒนธรรมสมัยนิยม 
มีนักแสดงผู้รับบท พระเจ้ามี่นพะล่อง คือ ดามพ์ ดัสกร จากละครเรื่อง มหาราชกู้แผ่นดิน (2547)

 บันทึก
# กัลกิอวตารกับมุฮัมมัด (หนังสือ)
กัลกิอวตารกับมุฮัมมัด สาหิบ  เป็นหนังสือที่เขียนในปีค.ศ.1960 โดยVed Prakash Upaddhay นักวิชาการภาษาสันสกฤต, นักศึกษาศาสตร์ และอดีตศาสตราจารย์วิชาภาษาสันสกฤตชาวอินเดียในมหาวิทยาลัยปัญจาบ ผู้ชนะรางวัลประธานาธิบดีอินเดียในปี ค.ศ. 2018 หนังสือนี้เผยแพร่โดย Saraswat Vedant Prakash Sanggha ซึ่งเป็นหนึ่งในไตรภาคของหนังสือความเป็นเอกภาพทางศาสนา ส่วนอีกสองเล่มคือ Narashshangsha and Antim Rishi และ The light of religious Unity according to Vedas and Puranas โดยมีหัวข้อหลักคือความคล้ายคลึงระหว่างศาสดามุฮัมมัดและกัลกิอวตาร ตามข้อมูลในคำภีร์ของศาสนาอิสลามและฮินดู

ความคล้ายคลึงที่พบในหนังสือ
ในความคล้ายคลึงส่วนใหญ่ที่พบในหนังสือ มีดังนี้:
 ชื่อของกัลกิอาจจะเป็นชื่อนรศังศะ (Narashangsha) ซึ่งหมายถึงผู้ได้รับการสรรเสริญ และความหมายของชื่อมุฮัมมัดก็หมายถึงผู้ได้รับการสรรเสริญเช่นกัน 
 กัลกิจะเกิดในวันที่ 12 เดือนมาธุ (Madhu) ซึ่งเป็นเดือนแรกตามปฏิทินจันทรคติของฮินดู ส่วนมุฮัมมัดเกิดในวันที่ 12 เดือนรอบีอุลเอาวัล ซึ่งเป็นเดือนแรกตามปฏิทินจันทรคติของอาหรับ กัลกิจะเกิดในหมู่บ้านศัมภลา (Shambhala village) ซึ่งมีความหมายว่าแดนที่ปกคลุมไปด้วยต้นอินทผลัม และมักกะฮ์ ซึ่งเป็นที่ที่มุฮัมมัดเกิด ก็ถูกปกคลุมไปด้วยต้นอินทผลัมเช่นกัน
 พ่อแม่ของกัลกิจะมีชื่อว่าวิษณุยาศ (Vishnuyash) กับสุมาติ (Sumati) ซึ่งหมายถึงผู้รับใช้พระเจ้าและสตรีที่สงบสุข และพ่อแม่ของมุฮัมมัดมีชื่อว่าอับดุลเลาะฮ์กับอะมีนะฮ์ ซึ่งหมายถึงผู้รับใช้พระเจ้าและสตรีที่สงบสุขเช่นกัน

 คำติชมของอิสลาม 
นักวิชาการอิสลามชาวบังคลาเทศ Abu Bakr Muhammad Zakaria วิพากษ์วิจารณ์หนังสือเล่มนี้โดยอ้างว่าคำอธิบายของหนังสือเรื่อง Narasamsa ในบทที่ 20, 127 ของ Atharvaveda ไม่ใช่ Atharvaveda ดั้งเดิม แต่เป็นการคาดการณ์และเชื่อมโยงในภายหลังและอ้างว่าคำทำนายของศาสดามูฮัมหมัดในศาสนาฮินดู คัมภีร์เป็นหนึ่งในศาสนาฮินดู โดยอ้างว่าเป็นความอุตสาหะในการทำให้หนังสือของตนเองเป็นที่ยอมรับของชาวมุสลิม โดยเริ่มจากความพยายามของอัคบาร์ที่จะประจบประแจงจักรพรรดิอัคบาร์ด้วยการเขียน Allopanishad และยังประดิษฐ์ Bhavishyapurana ที่มนุษย์สร้างขึ้นจากคำพูดทั้งหมด จากชาวฮินดู นอกจากนี้ เขายังอ้างว่าพระคัมภีร์ฮินดูทั้งหมด รวมทั้งพระเวท ถูกดัดแปลงตามความเชื่อของโซโรอัสเตอร์ของชาวอารยันจากอิหร่านซึ่งได้เปลี่ยนรูปแบบใหม่ผ่านการผสมผสานระหว่างศาสนาดราวิเดียนดั้งเดิมของอินเดีย ศาสนาพื้นเมืองในภูมิภาคของอินเดีย และพุทธศาสนา และเขากล่าวว่าตั้งแต่ศาสนาฮินดูตำราไม่ได้มี monotheism ของพระเจ้าหรืออัลเลาะห์แม้ว่าจะไม่มีอะไรจะทำอย่างไรกับความเชื่อหลักของศาสนาอิสลาม มันไม่สอดคล้องกัน แต่ผู้นับถือมุสลิมส่วนใหญ่ถือกำเนิดมาจากมันและเนื่องจากศาสนาฮินดูได้รับการจัดตั้งขึ้นเป็นหลักคำสอนแบบปรับตัวและ syncretistic พระคัมภีร์ของมันไม่ศักดิ์สิทธิ์จากมุมมองของอิสลามพระคัมภีร์ฮินดูทั้งหมดไม่ใช่วรรณกรรมอารยาที่มนุษย์สร้างขึ้นและ การเรียกร้องของ Kalki เป็น Muhammad ในหนังสือเล่มนี้เป็นเท็จและเท็จเขาอ้างว่าเป็นความพยายามที่ฉลาดแกมโกง

ดูเพิ่ม
 อารยสมาช
 พราหโมสมาช
 ความสัมพันธ์ระหว่างศาสนาฮินดู-อิสลาม
 มุฮัมมัดกับคำภีร์ไบเบิล
 Satyarth Prakash
# จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดน่าน พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 
 แบ่งตามพรรค 
พรรค จำนวนผู้สมัคร คะแนนเสียง ที่นั่ง จน.  %  จน.  +/–  % เพื่อไทย  3  115,432  39.95%  3    100.00% พลังประชารัฐ  3  59,738  20.67%  0    0.00% อนาคตใหม่  3  47,474  16.43%  0    0.00% อื่น ๆ  74  66,310  22.95%  0    0.00%ผลรวม  95  288,954  100.00%  3    100.00%

 แบ่งตามเขต 
เขตเลือกตั้งเพื่อไทยพลังประชารัฐอนาคตใหม่อื่น ๆผลรวมผลการเลือกตั้ง    คะแนนเสียง % คะแนนเสียง % คะแนนเสียง % คะแนนเสียง % คะแนนเสียง %เขต 1  36,949  35.29%  23,269  22.22%  18,394  17.57%  26,094  24.92%  104,706  100.00%  เพื่อไทย รักษาที่นั่งเขต 2  46,824  47.95%  13,829  14.16%  16,066  16.45%  20,924  21.44%  97,643  100.00%  เพื่อไทย รักษาที่นั่งเขต 3  31,659  36.56%  22,640  26.14%  13,014  15.03%  19,292  22.27%  86,605  100.00%  เพื่อไทย รักษาที่นั่งผลรวม  115,432  39.95%  59,738  20.67%  47,474  16.43%  66,310  22.95%  288,954  100.00%  

 เขตเลือกตั้ง 
เขต 1 • เขต 2 • เขต 3
__NOTOC__

 เขต 1 
เขตเลือกตั้งที่ 1 ประกอบด้วยอำเภอเมืองน่าน อำเภอภูเพียงและอำเภอท่าวังผา

 เขต 2 
เขตเลือกตั้งที่ 2 ประกอบด้วยอำเภอบ้านหลวง อำเภอเวียงสา อำเภอนาน้อย อำเภอนาหมื่น อำเภอแม่จริมและอำเภอสันติสุข

 เขต 3 
เขตเลือกตั้งที่ 3 ประกอบด้วยอำเภอปัว อำเภอเชียงกลาง อำเภอสองแคว อำเภอทุ่งช้าง อำเภอเฉลิมพระเกียรติและอำเภอบ่อเกลือ
# เออีดับเบิลยู ออลเอาต์
เออีดับเบิลยู ออลเอ้าต์  เป็นรายการมวยปล้ำอาชีพที่จัดโดยออลอีลิตเรสต์ลิง (AEW) ซึ่งเป็นคึกรายการใหญ่ครั้งที่ 4 ของสมาคม AEW  จัดในสนามSears Centre Arena ในเมืองHoffman Estates, รัฐอิลลินอย ในวันที่ 31 สิงหาคม ค.ศ. 2019

 แมทช์ 

ลำดับผู้เข้าร่วม Casino Battle Royale
DrawEntrantOrderEliminated byEliminationsClubsShalandra Royal1Nyla Rose0Leva Bates4Nyla Rose0Faby Apache2Nyla Rose0Priscilla Kelly3Nyla Rose0Nyla Rose-Winner10DiamondsPenelope Ford7Nyla Rose0Shazza McKenzie5Britt Baker0Sadie Gibbs17Bea Priestley1Big Swole6Nyla Rose0Britt Baker20Bea Priestley and Nyla Rose5SpadesTenille Dashwood8Awesome Kong0Ivelisse9Awesome Kong0Bea Priestley19Britt Baker3Brandi Rhodes15Britt Baker and Allie0Awesome Kong12Bea Priestley, Sadie Gibbs, and ODB2HeartsAllie16Nyla Rose1Nicole Savoy10Nyla Rose0Teal Piper11ODB0ODB14Britt Baker2Jazz13Nyla Rose0JokerMercedes Martinez18Britt Baker0
# เบนจามิน แกรม
เบนจามิน แกรม (สกุลเดิม กรอสเบาม์ (Grossbaum) เกิด 9 พฤษภาคม ค.ศ. 1894 – 21 กันยายน ค.ศ. 1976) เป็นนักลงทุน นักเศรษฐศาสตร์ อาจารย์ ชาวอเมริกันที่เกิดในอังกฤษ เป็นที่รู้จักในฐานะ "บิดาแห่งการลงทุนแบบเน้นคุณค่า" และได้เขียนหนังสือที่สำคัญสองเล่มในการลงทุนแบบนีโอคลาสสิก เรื่อง Security Analysis (1934) ร่วมเขียนกับเดวิด ดอดด์ และ The Intelligent Investor (1949) หลักปรัชญาการลงทุนของเขาให้ความสำคัญกับจิตวิทยาการลงทุน, การมีหนี้ให้น้อยที่สุด, การลงทุนแบบซื้อและถือ, การวิเคราะห์พื้นฐาน, การกระจายธุรกิจแบบเกาะกลุ่ม, การซื้อหุ้นที่มีส่วนต่างความปลอดภัย, การลงทุนแบบนักเคลื่อนไหว และกรอบความคิดการลงทุนแบบสวนกระแส 

หลังจากที่ศึกษาจบจากมหาวิทยาลัยโคลัมเบียเมื่ออายุ 20 ปี เขาก็เริ่มทำงานที่วอลล์สตรีต จนได้ก่อตั้งห้างหุ้นส่วนจำกัดแกรม-นิวแมน หลังจากเขาได้จ้างอดีตนักศึกษาที่ชื่อ วอร์เรน บัฟเฟตต์เข้าทำงาน ก็กลับไปสอนที่มหาวิทยาลัยเก่าของเขา และต่อมาสอนที่ UCLA Anderson School of Management ที่มหาวิทยาลัยแคลิฟอร์เนีย ลอสแอนเจลิส

ผลงานของเขาด้านเศรษฐศาสตร์การจัดการและการลงทุน นำไปสู่คลื่นลูกใหม่ของการลงทุนแบบเน้นคุณค่าในกองทุนรวม กองทุนบริหารความเสี่ยง บริษัทที่ทำธุรกิจโดยเน้นลงทุนในบริษัท และเครื่องมือในการลงทุน ตลอดในการทำงานแกรมมีลูกศิษย์มากมายที่ประสบความสำเร็จในโลกการลงทุน อาทิ บัฟเฟตต์ ที่เขาระบุว่าแกรมเป็นบุคคลที่มีอิทธิพลมากที่สุดในชีวิตลำดับที่สอง รองจากพ่อของเขาเอง
# เอดูอาร์ท เจ้าชายแห่งอันฮัลท์
เอดูอาร์ท เจ้าชายแห่งอันฮัลท์  ประสูติเมื่อวันที่ 3 ธันวาคม พ.ศ. 2484 ณ นาซีเยอรมนี เป็นพระโอรสในโจอาคิม แอรนสท์ ดยุกแห่งอันฮัลท์ และเอดีทา มาร์วิทซ์ ทรงกลายเป็นเจ้าชายรัชทายาทเมื่อวันที่ 9 ตุลาคม พ.ศ. 2506 ภายหลังการสิ้นพระชนม์ของฟรีดริช เจ้าชายรัชทายาทแห่งอันฮัลท์ พระเชษฐา พระองค์ทรงเสกสมรสกับคอรีน เครินไลน์ เมื่อวันที่ 21 กรกฎาคม พ.ศ. 2523 ณ มิวนิก ก่อนจะทรงหย่าร้างในปี 2557 มีพระธิดา 3 พระองค์คือ
 เจ้าหญิงยูลีอา คาทารีนา เจ้าหญิงรัชทายาทแห่งอันฮัลท์
เจ้าหญิงยูลีอา ไอลีคา
เจ้าหญิงยูลีอา เฟลีทซีทัส

พระองค์ทรงสืบเชื้อสายมาจากพระเจ้าจอร์จที่ 2 แห่งบริเตนใหญ่ จึงทรงมีสิทธิ์ในการสืบราชบัลลีงก์อังกฤษ
 ลิงก์ 
Official website of the Ducal Family of Anhalt
 อ้างอิง 
 Casagrande, Sabina (31 August 2007). "German Duke: Diana Revolutionized Europe's Monarchies". Deutsch Welle. Retrieved 4 December 2011. Prince Julius Eduard von Anhalt, Duke of Saxony, is the head of the House of Anhalt-Ascania and a member of Germany's higher nobility.
 "Aktualisierung des Hausgesetzes der Familie Anhalt-Askanien | Anhalt-Askanien". www.anhalt-askanien.de. Retrieved 2016-05-11.
 "Palace clears up mystery of Kate and Wills' wedding". Hello. 20 August 2010. Archived from the original on 24 August 2010. Retrieved 4 December 2011. The recent rumour of royal wedding bells soon ringing for Kate Middleton and Prince William has been called “nonsense and speculation” by St James's Palace.
 Burke, Bernard (1858). The book of orders of knighthood and decorations of honour of all nations: comprising a historical account of each order, military, naval, and civil, from the earliest to the present time, with lists of the knights and companions of each British order. London: Hurst And Blackett. pp. 1–2.
# เซอร์รัส
ซีร์รัส / เซอร์รัส  เป็นเมฆสกุลหนึ่งที่มีลักษณะเป็นริ้วบาง ๆ คล้ายปอยผม จึงได้ชื่อมาจากภาษาละติน cirrus  ปอยผม (a lock of hair)  เมื่อมองจากพื้นโลกจะเห็นเป็นสีขาวถึงเทา เซอร์รัสมีอักษรย่อคือ Ci และบางครั้งรู้จักในชื่อ "เมฆหางม้า" (mares' tails) ตามลักษณะที่ปรากฏ

เมฆเซอร์รัสเป็นเมฆระดับสูง ก่อตัวในชั้นโทรโพสเฟียร์ที่ระดับความสูงประมาณ 20,000–40,000 ฟุต (6,000–12,000 เมตร) ในช่วงที่มีสภาพอากาศแห้ง ทำให้ไอน้ำเกิดการระเหิดกลับไปเป็นผลึกน้ำแข็ง นอกจากนี้ยังสามารถเกิดจากคอนเทรล เมฆคิวมูโลนิมบัส และพายุหมุนเขตร้อน เนื่องจากเซอร์รัสเกิดจากสภาพอากาศที่ไม่เสถียร ทำให้บางครั้งสามารถใช้พยากรณ์ได้ว่าสภาพอากาศจะไม่ดี โดยทั่วไปเมฆเซอร์รัสไม่ก่อให้เกิดฝนตก แต่อาจก่อให้เกิดน้ำโปรยฐานเมฆ ซึ่งเป็นหยาดน้ำฟ้าที่ระเหยไปก่อนจะตกถึงพื้น เมฆเซอร์รัสสามารถแสดงปรากฏการณ์ทางแสง เช่น ซันด็อก และเฮโล เมื่อแสงอาทิตย์ส่องกระทบเมฆแล้วเกิดการเลี้ยวเบนของแสง เกิดเป็นวงแหวนสีรุ้ง

เมื่อเซอร์รัสแต่ละก้อนขยายรวมกันเป็นเนื้อเดียวจะกลายสภาพเป็นเมฆเซอร์โรสเตรตัส ซึ่งเป็นเมฆที่เกิดจากผลึกน้ำแข็ง ปรากฏเป็นผืนบาง ๆ บนท้องฟ้า หากเกิดการถ่ายเทความร้อนในชั้นบรรยากาศ เมฆเซอร์รัสสามารถกลายสภาพเป็นเมฆเซอร์โรคิวมูลัส ซึ่งเป็นเมฆที่เกิดจากผลึกน้ำในสถานะเย็นยวดยิ่ง มีลักษณะเป็นกลุ่มก้อน
# เขตไรนิคเคินดอร์ฟ
ไรนิคเคินดอร์ฟ  เป็นเขตที่ 12 ของกรุงเบอร์ลิน ตั้งอยู่ทางตะวันตกเฉียงเหนือสุดของเมือง เป็นที่ตั้งของทะเลสาบเทเกิลและท่าอากาศยานเบอร์ลินเทเกิล

แขวง
เขตไรนิคเคินดอร์ฟประกอบด้วยแขวง  จำนวน 11 แขวง ได้แก่:
 ไรนิคเคินดอร์ฟ (Reinickendorf)
 เทเกิล (Tegel)
 ค็อนราทซ์เฮอเออ (Konradshöhe)
 ไฮลิกเกินเซ (Heiligensee)
 โฟรเนา (Frohnau)
 แฮมส์ดอร์ฟ (Hermsdorf)
 ไวท์มันส์ลุสท์ (Waidmannslust)
 ลือบาร์ส (Lübars)
 วิทเทอเนา (Wittenau)
 แมร์คิชเชิสเฟียร์เทิล (Märkisches Viertel)
 บอร์ซิชวัลเดอ (Borsigwalde)

ไร
หมวดหมู่:เบอร์ลินตะวันตก
# เปรมวิชช์ ธาดาไชโยสิทธิ์
เปรมวิชช์ ธาดาไชโยสิทธิ์ ชื่อเล่น ภูว์มินท์/มิณhttps://www.nangdee.com/name/st_assets.php?p=12546&t=1#picture เป็นนักแสดงและนายแบบชาวไทย เกิดที่กรุงเทพมหานคร ไปโตที่จังหวัดเชียงราย เริ่มต้นเข้าสู่วงการบันเทิง ในเวทีประกวด "โครงการค้นหานักแสดงนำหน้าใหม่มีเดียเซริ์ท" โดย บริษัท มีเดีย สตูดิโอ จำกัด ภายใต้บทบาท นักแสดงนำหน้าใหม่ 

ละคร-ซีรีส์ เก้าอี้ขาวในห้องแดง รับบท บูรพา/เปี๊ยก ต่อจากตำนานชื่อดังอย่าง ศรัณยู วงษ์กระจ่าง และนิธิ สมุทรโคจร กำกับการแสดงโดย เกียรติพงษ์ เรืองประทุม ผลิตโดย บริษัท มีเดีย สตูดิโอ จำกัดhttps://mgronline.com/drama/detail/9550000074781            

ละคร-ซีรีส์ สูตรรักพลิกล็อก รับบทตั้มhttps://www.siamzone.com/board/view.php?sid=3819375 กำกับการแสดงโดย ธนิตย์ จิตนุกูล, ฐิติพงศ์ ใช้สติ, สรเทพ เวศวงศ์ษาทิพย์ ผลิตโดย บริษัท มีเดีย สตูดิโอ จำกัด

มิวสิค วิดีโอ เพลงไม่มีอารมณ์หายใจhttps://www.youtube.com/watch?v=PJAKr9YqBZ0 Dr.fuu

ละคร-ซีรีส์ Belief ศรัทธาหัวใจ ไปให้สุดฝัน Love games รักกลมๆhttps://www.siamzone.com/drama/1023 รับบท ต้นhttps://www.thairath.co.th/content/538246 ร่วมกับ อัสนี สุวรรณ และ ชาริล ชับปุยส์ ผลิตโดย การกีฬาแห่งประเทศไทย ออกอากาศในช่อง 3 เอสดี และ ช่องทีสปอร์ตสแชนเนล https://dara.trueid.net/detail/0ZKlGmKQxE9N

 ประวัติ 
เปรมวิชช์ ธาดาไชโยสิทธิ์ เกิดที่กรุงเทพฯ ไปเติบโตที่ จังหวัดเชียงราย สำเร็จการศึกษาระดับปริญญาโท ด้านวิทยาศาสตร์ ที่คณะวิทยาลัยนวัตกรรมการจัดการ สาขานวัตกกรมการจัดการสิ่งแวดล้อม มหาวิทยาลัยราชภัฏวไลยอลงกรณ์ ในพระบรมราชูปถัมภ์ ระดับปริญญาตรี ที่คณะนิเทศศาสตร์ สาขาสื่อโฆษณาและประชาสัมพันธ์ มหาวิทยาลัยเกริก และคณะวิศวกรรมศาสตร์ สาขาไฟฟ้า มหาวิทยาลัยเทคโนโลยีราชมงคลล้านนา เชียงราย 

เขาสำเร็จการศึกษาระดับประถมศึกษาจากโรงเรียนศิริมาตย์เทวี, ระดับประกาศนียบัตรวิชาชีพ วิทยาลัยเทคนิคเชียงราย สาขาไฟฟากำลัง

 ผลงาน 

 ละครโทรทัศน์ 
 ปี พ.ศ. 2556 เก้าอี้ขาวในห้องแดง (ช่อง มีเดียแชนแนล)(รับบท บูรพา/เปี๊ยก)(คู่กับ ธนพร ปุกกูล)(ร่วมกับสุรวุฑ ไหมกัน ,โอลิเวอร์ บีเวอร์)
 ปี พ.ศ. 2556 นักแสดงนำ มิวสิกค์วีดีโอ เพลงไม่มีอารมณ์หายใจ Dr.fuu
 ปี พ.ศ. 2557 สูตรรักพลิกล็อก รับบทตั้ม (ช่อง มีเดียแชนแนล)https://www.dailynews.co.th/entertainment/198383 (คู่กับ ปริตา ไชยรักษ์) (ร่วมกับ ชญาน์ทัต อยู่เป็นแก้ว ,ศุภนาฎ จิตตลีลา ,หรรษา กุศลมโนมัย ,อธิกิตติ์ ไพบูลย์รัตนกิจ ,อิงฟ้า เกตุคำ ,วลันลักษณ์ คุ้มสุวรรณ) กำกับการแสดงโดย ธนิตย์ จิตนุกูล, ฐิติพงศ์ ใช้สติ, สรเทพ เวศวงศ์ษาทิพย์ ผลิตโดย บริษัท มีเดีย สตูดิโอ จำกัด
 ปี พ.ศ. 2558-2560 ละคร รายการบ้านของเรา ตอน รถคันแรก (รับบท ออฟ) ,ตอน รักนะวาเลนไทน์ (รับบท กล้า) ,ตอน เพื่อนบ้านสุดแสบ      (รับบท แม็ก) ,ตอน ฮีโร่เทียม(รับบท เอ๊ด) (ช่อง 7 เอชดี) 
 ปี พ.ศ. 2559 ซีรีส์ Belief ศรัทธาหัวใจ ไปให้สุดฝัน Love games รักกลมๆ  (ช่อง 3 เอสดี และช่องทีสปอร์ตสแชนเนล) (รับบท ต้น)    (ร่วมกับร่วมกับ อัสนี สุวรรณ และ ชาริล ชับปุยส์ ผลิตโดย การกีฬาแห่งประเทศไทย)
 ปี พ.ศ. 2562 รับเชิญ ละคร รอยอาฆาต (ช่อง 7 เอชดี)  (รับบท บอย) (ร่วมกับร่วมกับ บัณฑวิช ตระกูลพานิชย์ และ ธนา สุทธิกมล ผลิตโดย บริษัท ดราเมจิก จำกัด ในเครือบริษัท ป๊าสั่งย่าสอน จำกัด กำกับการแสดง พลชย เมธา)
 ปี พ.ศ. 2563 รับเชิญ ละคร สิงห์สั่งป่า (ช่อง 7 เอชดี)  (รับบท เสือตึ๋ง) (ร่วมกับ ปภาวดี ชาญสมอน และหลุยส์ เฮสดาร์ซัน ผลิตโดย บริษัท ดราเมจิก จำกัด ในเครือบริษัท ป๊าสั่งย่าสอน จำกัด กำกับการแสดง พลชย เมธา) 

 ผลงานภาพยนตร์ 
รายชื่อภาพยนตร์ไทย พ.ศ. 2558 LOVE NEXT DOOR 2 (รับบท เกม)
# เออีดับเบิลยู เวิลด์ แชมเปียนชิป
เออีดับเบิลยู เวิลด์ แชมเปียนชิป  เป็นเข็มขัดแชมป์มวยปล้ำอาชีพระดับเวิลด์เฮฟวี่เวทจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 25 พฤษภาคม ค.ศ. 2019 ในศึกเออีดับเบิลยู ดับเบิลออร์น็อตธิง โดยแชมป์คนแรกคือ คริส เจริโค

ประวัติในการครองแชมป์

หมายเหตุ
# เทียร์การ์เทิน (อุทยาน)
thumb|220px|ซีเกิสซ็อยเลอ เสาชัยในอุทยานฯ

เทียร์การ์เทิน  หรือชื่อเต็มคือ โกรเซอร์เทียร์การ์เทิน  เป็นอุทยานขนาดใหญ่กลางกรุงเบอร์ลิน และเป็นอุทยานยอดนิยมที่สุดในเบอร์ลิน มีความยาวกว่า 2.1 กิโลเมตร อุทยานตั้งอยู่ในแขวงเทียร์การ์เทินในเขตมิทเทอ ถือเป็นสวนกลางเมืองที่ใหญ่ที่สุดเป็นอันดับสามในเยอรมนีด้วยขนาดพื้นที่ราว 1,300 ไร่ เป็นรองเพียงอุทยานเท็มเพิลโฮฟและเอ็งลิชเชอร์การ์เทิน เท่านั้น

ประวัติของอุทยานนี้สามารถย้อนไปได้ถึง ค.ศ. 1527 แรกเริ่มเป็นเขตล่าสัตว์ในเขตพระราชวังของเจ้าผู้ครองบรันเดินบวร์ค ต่อมาใน ค.ศ. 1530 มีการเวนคืนที่ดินฝั่งเหนือและฝั่งตะวันตกเพื่อขยับขยายพื้นที่ให้ใหญ่ขึ้นจนมีขนาดใหญ่กว่าอุทยานในปัจจุบันเสียอีก เจ้าผู้ครองบรันเดินบวร์คได้สร้างรั้วรอบขอบชิดอุทยานและได้นำสัตว์ป่าต่าง ๆ มาปล่อย ป่าเทียร์การ์เทินในยุคนั้นมีความอุดมสมบูรณ์เหมาะต่อการล่ากวางและสัตว์ป่าอื่น ๆ มาก

เทียร์การ์เทินเป็นเขตล่าสัตว์ของเหล่าเจ้าผู้ครองแคว้นไปจนกระทั่งถึงสมัยของพระเจ้าฟรีดริช วิลเฮ็ล์มที่ 1 พระองค์ดำริย้ายเขตล่าสัตว์ไปไว้ที่อื่น และทรงก่อสร้างอาคารและสาธารณูปโภคต่าง ๆ ได้แก่ ขยายถนนอุนเทอร์เดนลินเดินเพื่อเชื่อมพระราชวังเข้ากับเทียร์การ์เทิน ถางป่าบางส่วนเพื่อทำถนนเชื่อมไปยังพระราชวังชาร์ล็อทเทินบวร์คที่สร้างขึ้นใหม่ และสร้างลานดาราใหญ่เพื่อเป็นใจกลางของเทียร์การ์เทิน เป็นต้น
# แยนิก เวสเตอร์กอร์
แยนิก เวสเตอร์กอร์ (เกิด 3 สิงหาคม ค.ศ. 1992) เป็นนักฟุตบอลชาวเดนมาร์ก ปัจจุบันเล่นตำแหน่งเซ็นเตอร์แบ็กให้แก่เลสเตอร์ซิตี สโมสรในพรีเมียร์ลีก และทีมชาติเดนมาร์ก

เวสเตอร์กอร์เริ่มเล่นฟุตบอลเยาวชนกับเวสตีอา, แฟรม, โคเปนเฮเกน และเปรินปือ สโมสรอาชีพแห่งแรกของเขาคือ 1899 ฮ็อฟเฟินไฮม์ และเขาก็ย้ายไปเล่นให้กับแวร์เดอร์เบรเมินในเดือนมกราคม ค.ศ. 2015

ในวันที่ 11 มิถุนายน ค.ศ. 2016 เวสเตอร์กอร์ย้ายไปร่วมทีมโบรุสซีอาเมินเชินกลัทบัค ค่าตัวรายงานอยู่ที่ 12 ล้านปอนด์แถมเงินโบนัส ต่อมาในวันที่ 13 กรกฎาคม ค.ศ. 2018 เขาได้ย้ายไปเซาแทมป์ตันโดยเซ็นสัญญา 4 ปี
# เกาะพิพิธภัณฑ์
เกาะพิพิธภัณฑ์ หรือ มูเซอุมส์อินเซิล  เป็นหมู่พิพิธภัณฑ์บนส่วนเหนือของเกาะในแม่น้ำชเปรในย่านมิตเตอ นครเบอร์ลิน ประเทศเยอรมนี หนึ่งในสถานที่ท่องเที่ยวที่มีผู้เยี่ยมชมมากที่สุด และเป็นหนึ่งในแหล่งพิพิธภัณฑ์แห่งที่สำคัญที่สุดในยุโรป บรรดาพิพิธภัณฑ์บนเกาะสร้างขึ้นตั้งแต่ปี 1830 ถึง 1930 โดยพระราชดำริในกษัตริย์แห่งปรัสเซีย ตามแปลนออกแบบโดยสถาปนิกห้าคน เกาะพิพิธภัณฑ์ได้รับการขึ้นทะเบียนแหล่งมรดกโลกโดยยูเนสโกในปี 1999 พิพิธภัณฑ์ทั้งห้าบนเกาะ ตามลำดับการก่อสร้าง ได้แก่ อัลเทิสมูเซอุม, น็อยเอสมูเซอุม, อัลเทอนาซิอ็อนนาลกาเลอรี, โบเดอมูเซอุม และ แพร์กามอนมูเซอุม พื้นที่ทางเหนือของเกาะบนแม่น้ำชเปรซึ่งถือเป็นพื้นที่ของเกาะพิพิธภัณฑ์รวมพื้นที่ทั้งหมดที่เหนือต่ออันเตอร์เดนลินเดน ซึ่งรวมถึงอาสนวิหารเบอร์ลินใกล้กับลุสต์การ์เติน ทางใต้ยังมีพระราชวังเบอร์ลินที่สร้างขึ้นใหม่อันเป็นที่ตั้งของฮุมบ็อลท์ฟอรุมที่เปิดให้บริการเมื่อปี 2020 เกาะพิพิธภัณฑ์นี้มีการก่อสร้างใหม่และขยายตามแผนแม่บทนับตั้งแต่การรวมเยอรมนีเป็นต้นมา ในปี 2019 หอศิลป์เจมส์ ซิโมน ซึ่งเป็นทั้งหอศิลป์และศูนย์บริการนักท่องเที่ยว เปิดให้บริการ

 ระเบียงภาพ
# ซังเงอร์เฮาเซิน
ซังเงอร์เฮาเซิน  เป็นเมืองชนบทในรัฐซัคเซิน-อันฮัลท์ ประเทศเยอรมนี ตั้งอยู่ทางตะวันตกจากเมืองไลพ์ซิชไปราว 100 กิโลเมตร เป็นหนึ่งในเมืองเก่าแก่ที่สุดในรัฐซัคเซิน-อันฮัลท์ ชื่อเมืองถูกกล่าวถึงครั้งแรกในเอกสาร ค.ศ. 991